
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΤΕΤΑΡΤΟ _ Αρ. Φύλλου 1518 

24 Δεκεμβρίου 1993 


ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Καθορισμός των ορίων του αιγιαλού και δημιουργία ζώ¬ 
νης παραλίας στη θέση ΘΕΡΜΑ Νήσου Σαμοθράκης 
Ν. Έβρου.. 1 

ΠΟΛΕΟΔΟΜΙΑ 

ΑΠΟΦΑΣΕΙΣ 

Τροποποίηση ρυμοτομικού σχεδίου πόλεως Λ. Χερσο¬ 
νήσου Ν. Ηρακλείου τη αιτήσει Γεωργίου Τσασκα- 
ράκη. 2 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 1555 (1) 

Καθορισμός των ορίων του αιγιαλού και δημιουργία ζώνης 

παραλίας στη θέση ΘΕΡΜΑ Νήσου Σαμοθράκης Ν. 

Έβρου. 

Ο ΝΟΜΑΡΧΗΣ ΕΒΡΟΥ 
Έχοντας υπόψη: 

1. Τις διατάξεις των άρθρων 1 μέχρι και 7 του ΑΝ 2344/ 
1948 «περί αιγιαλού και παραλίας», όπως τροποποιήθη¬ 
καν και συμπληρώθηκαν με τις διατάξεις: 

α) του άρθρου 13 του Ν. 1078/1980 και β) του άρθρου 
23 του Ν. 1337/1983. 

2. Τις διατάξεις της παρ. 9 του άρθρου 1 του Κεφαλαίου 
Β' της θ.208/181/26.4.1982 (ΦΕΚ 214/26.4.1982 τεύ¬ 
χος Β') κοινής απόφασης των Υπουργών Προεδρίας Κυ- 
βερνήσεως και Οικονομικών «Αναμόρφωση Συλλογικών 
Οργάνων Γνωμοδοτικής και Αποφασιστικής αρμοδιότητας 
του Υπουργείου Οικονομικών». 

3. Την από 12.2.93 έκθεση της «Επιτροπής καθορισμού 
παραλίας και θέσεων αμμοληψίας που καθόρισε τα όρια 
αιγιαλού στην περιοχή θέρμα Νήσου Σαμοθράκης Ν. 
Έβρου και το από τον Ιούλιο 1992 με κλίμακα 1:500 τοπο- 
γραφικό διάγραμμα του τοπογράφου μηχανικού Νικηφό¬ 
ρου Κ. Πρώιου που θεωρήθηκε την 14.7.1992 από τη 
Διεύθυνση Τεχνικών Υπηρεσιών της Νομαρχίας Έβρου 
και συνοδεύει την έκθεση της προαναφερόμενης Επιτρο¬ 
πής. 


4. Τη σύμφωνη γνώμη του Γενικού Επιτελείου Ναυτι¬ 
κού, που διατυπώθηκε στο αριθ. Φ.544.5/791/93/ 
Σ.1715/22.11.93 έγγραφό του. 

5. Τις διατάξεις του άρθρου 1 της παρ. 1 του Ν. 3200/ 
1955 (ΦΕΚ 97/Α/1955) «περί διοικητικής αποκεντρώ- 
σεως» σε συνδυασμό με τις διατάξεις του από 28.6.1955 
Β. Δ/τος «περί εξαιρέσεως από της κατά το άρθρο 1 παρ. 
1 του Ν. 3200/1955 αρμοδιότητας των Νομαρχών, αντι¬ 
κειμένων τινών αρμοδιότητος του Υπουργού Οικονομι¬ 
κών», του Β.Δ. 704/1970 και του άρθρου 1 παρ. 5 του 
Π.Δ. 71 /25.2.1984, σχετικά με τη μεταβίβαση αρμοδιοτή¬ 
των του Υπουργού Οικονομικών στους Νομάρχες και στις 
περιφερειακές Αρχές διανομαρχιακού επιπέδου, αποφα¬ 
σίζουμε: 

1. Επικυρώνουμε την από 12.2.1993 έκθεση της Επι¬ 
τροπής καθορισμού των ορίων του αιγιαλού και παραλίας 
και θέσεων αμμοληψίας, καθώς και το από Ιούλιο 1992 
τοπγραφικό διάγραμμα, που την συνοδεύει, το οποίο συ¬ 
ντάχθηκε από τον Νικηφόρο ΓΙρώιο, τοπογράφο μηχανικό, 
με κλίμακα 1:500 και θεωρήθηκε την 14.7.1992 από τη 
Διεύθυνση Τεχνικών Υπηρεσιών της Νομαρχίας Έβρου 
επί του οποίου η πιο πάνω Επιτροπή, με κόκκινη γραμμή 
καθόρισε τα όρια του αιγιαλού, στη θέση ΘΕΡΜΑ Νήσου 
Σαμοθράκης Ν. Έβρου και με κίτρινη γραμμή τα όρια της 
παραλίας στην ίδια θέση. 

2. Η παρούσα απόφαση μαζί με την έκθεση και το διά¬ 
γραμμα, που προαναφέραμε, να δημοσιευτούν στην Εφη¬ 
μερίδα της Κυβερνήσεως. 

Αλεξανδρούπολη, 13 Δεκεμβρίου 1992 
Ο Νομάρχης 

ΣΩΚΡΑΤΗΣ ΔΗΜΗΤΡΙΑΔΗΣ 


ΕΚΘΕΣΗ ΕΠΙΤΡΟΠΗΣ ΚΑΘΟΡΙΣΜΟΥ ΤΩΝ ΟΡΙΩΝ 
ΤΟΥ ΑΙΓΙΑΛΟΥ ΚΑΙ ΠΑΡΑΛΙΑΣ 

(άρθρο 100 ΠΔ 284/88) 

Για τον καθορισμό για πρώτη φορά των ορίων του Αιγιαλού 
& Παραλίας στην περιοχή ΘΕΡΜΑ Σαμοθράκης Ν. Έβρου. 

Στην Αλεξ/πολη σήμερα 12.2.1993, οι υπογράφο- 
ντες: 

1. Μιμικός Παναγιώτης, προϊστάμενος Κτηματικής Υπη¬ 
ρεσίας Ν. Έβρου, ως Πρόεδρος. 




15858 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


2. Ελευθεριάδης Γεώργιος, αναπληρωτής Δ/ντού 
Δ.Τ.Υ.Ν. Έβρου και 

3. Μανωλεδάκης Μιχαήλ, Σημαιοφόρος ΑΣ, αναπληρω¬ 
τής Λιμενάρχη Σαμοθράκης αποτελούντες την Επιτροπή 
καθορισμού των ορίων του Αιγιαλού και Παραλίας, δυνάμει 
του άρθρου 100 του ΠΔ 284/88 και της αριθ. 1183/1992 
αποφάσεως του Νομάρχης Έβρου (παρ. 1 του άρθρου 89 
του Π.Δ. 284/88) συγκληθεΐσα δια της αριθ. 1354/ 
28.8.1992 προσκλήσεως του Προέδρου αυτής, αφού με¬ 
ταβήκαμε επιτάπου στην προαναφερόμενη περιοχή την 
9.9.1992, και αφού λάβαμε υπόψη: 

1. Την από 14.7.1992 αίτηση της Εταιρείας «ΕΥΡΟ- 
ΔΟΜΗ ΑΤΕ», με την οποία ζητείται ο καθορισμός των 
ορίων του Αιγιαλού & Παραλίας στην παραπάνω πε¬ 
ριοχή. 

2. Το από τον Τοπογράφο Μηχανικό Νικηφόρο Κ. Πρώιο 
συνταχθέν τον Ιούλιο 1992 τοπογραφικό και υψομετρικό 
διάγραμμα σε μια (1) πινακίδα και σε κλίμακα 1:500, το 
οποίο ελέγχθηκε για την ακρίβεια της αποτυπώσεως από 
τον Πολ/κό Υπομ/κό Γεώργιο Ελευθεριάδη της Δ.Τ.Υ. Ν. 
Έβρου την 10.7.1992 και θεωρήθηκε από τον Δ/ντή της 
Δ.Τ.Υ.Ν. Έβρου την 14.7.1992, όπως το άρθρο 20 του Ν. 
719/77 ορίζει. 

3. Τις διατάξεις του ΑΝ 2344/40, όπως αυτός τροπο¬ 
ποιήθηκε και ισχύει μέχρι σήμερα. 

4. Την από την επιτόπιο μετάβαση σχηματισθείσα αντί¬ 
ληψη σχετικά με το πλάτος της βρέχόμενης ζώνης της ξη¬ 
ρός και λοιπών συναφών στοιχείων, ήτοι: 

α) Το έδαφος καλύπτεται από χονδρά χαλίκια, από συ¬ 
στάδες θάμνων και παραθαλάσσια ποώδη φυτά. 

β) Ολόκληρο το τμήμα της παραλίας έχει μικρή εγκάρ¬ 
σια κλίση. 


γ) Οι καιρικές συνθήκες είναι συνήθως άνεμοι ισχυρής 
εντάσεως Βόρισι, Βοριοανατολικοί. 

δ) Το γεγονός ότι δεν υπάρχουν χτίσματα εντός της ζώ¬ 
νης παραλίας, εκτός από ένα μικρό εκκλησάκι της Πανα¬ 
γίας. 

ε) Το γεγονός ότι δεν υφίσταται παλαιός Αιγιαλός, απο¬ 
φασίζει: 

1. Καθορίζει επί του παραπάνω τοπογραφικού διαγράμ¬ 
ματος: 

α) Την οριογραμμή του Αιγιαλού με ερυθρά συνεχή πο¬ 
λυγωνική γραμμή Α1, Α2, Α3, Α4, Α5, Α6 και Α7, της 
οποίας οι κορυφές εξασφαλίζονται. 

β) Την οριογραμμή της Παραλίας με συνεχή κίτρινη πο¬ 
λυγωνική γραμμή Π1, Π2, Π3, Π4, Π5, Π6 και Π7, της 
οποίας οι γραμμές εξασφαλίζονται. 

Καθορίζεται ζώνη Παραλίας πλάτους ΙΟμ. παντού, 
επειδή δεν εξυπηρετούνται οι σκοποί της παρ. 1 του άρ¬ 
θρου 7 του ΑΝ 2344/40. 

2. Αποφαίνεται ότι δεν υφίσταται παλαιός αιγιαλός. 

3. Δεν εξαιρείται από τη ζώνη της Παραλίας το υπάρχον 
εκκλησάκι της Παναγίας. 

Οι κορυφές των οριογραμμών εξασφαλίζονται, όπως 
σημειώνεται στο διάγραμμα, με αποστάσεις από σταθερά 
σημεία προσδιορισμένα με πολ/κές συντεταγμένες. 

Ο ορισμός των ορίων του Αιγιαλού και της Παραλίας 
στον πιο πάνω χώρο γίνεται για πρώτη φορά. 

Ο Πρόεδρος Τα Μέλη 

Μιμικός Παναγιώτης Ελευθεριάδης Γεώργιος 
Μανωλεδάκης Μιχαήλ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 8900 (2) 

Τροποποίηση ρυμοτομικού σχεδίου πόλεως Λ. Χερσονή¬ 
σου Ν. Ηρακλείου τη αιτήσει Γεωργίου Τσασκαράκη. 

Ο ΝΟΜΑΡΧΗΣ ΗΡΑΚΛΕΙΟΥ 
Έχοντας υπόψη: 

1. Τις διατάξεις του από 17.7.23 Ν. Δ/τος «περί σχεδίων 
και κωμών του Κράτους», όπως τροποποιήθηκε και συ¬ 
μπληρώθηκε μεταγενέστερα. 

2. Τις διατάξεις του Ν. 3200/55 «περί διοικητικής απο- 
κεντρώσεως όπως τροποποιήθηκαν και συμπληρώθη¬ 
καν». 

3. Τις διατάξεις του ΑΝ 314/68 όπως τροποποιήθηκαν 
και συμπληρώθηκαν με το ΝΔ 1018/71. 

4. Το ΠΔ 183/ΦΕΚ 70Α/5.6.86 περί εγκρίσεων σχε¬ 
δίων πόλεων και καθορισμού όρων και περιορισμών δόμη¬ 
σης από τους Νομάρχες. 

5. Την εγκ. 117/48407/834/20.6.86 περί εγκρίσεων 
τροποποιήσεων και καθορισμού όρων και περιορισμών δό¬ 
μησης από τους Νομάρχες. 

6. Τις διατάξεις του Ν. 1337/83 περί επέκτασης των 
Πολεοδομικών Σχεδίων οικιστική ανάπτυξη και σχετικάς 
ρυθμίσεις και τις τροποποιητικές αυτού διατάξεις (1512/ 
85). 

7. Τις διατάξεις του ισχύοντος ΓΟΚ. 

8. Το πρακτικό 2/28.2.89 του Κοινοτικού Συμβουλίου 
Λ. Χερσονήσου που γνωμοδοτεΙ υπέρ της κατάργησης του 


εγκεκριμένου δρόμου. 

9. Το πρακτικό 250/9.9.93 του ΣΧΟΠ που γνωμοδοτεΙ 
υπέρ της κατάργησης του εγκεκριμένου δρόμου, αποφα¬ 
σίζουμε: 

Εγκρίνουμε την τροποποίηση του ρυμοτομικού σχεδίου 
πόλης Λ. Χερσονήσου με κατάργηση του δρόμου που βρί¬ 
σκεται παραπλεύρως ιδιοκτησίας Τσαγκαράκη Γεωργίου 
στην οδό Μάχης Κρήτης επειδή: 

1. Η διατήρηση του λόγου της μορφής του οικοδομικού 
τετραγώνου το γενικώτερο συμφέρον του σχεδίου πόλης. 

2. Με την κατάργηση αυτού δεν καθίστανται μη άρτια 
οικόπεδα. 

3.0 δρόμος αυτός δεν συνεχίζεται στο προς Ανατολάς 
τετράγωνο στο δε τετράγωνο προς Δυσμάς καταλήγει σε 
πλατεία ρυμοτομώντας οικόπεδο ιδιοκτησίας ιδίου. 

4. Οι υπάρχουσες ιδιοκτησίες έχουν πρόσοψη σε δύο 
δρόμους στην οδό Μάχης Κρήτης και σε προβλεπόμενο 
αδιάνοικτο δρόμο σχεδίου σύμφωνα με το συνημμένο το- 
πογραφικό διάγραμμα. 

Η απόφαση αυτή ισχύει από τη δημοσίευση στην Εφη¬ 
μερίδα της Κυβερνήσεως. 

Η απόφαση αυτή δεν προκαλεί δαπάνη σε βάρος του 
Δημοτικού ή Κρατικού Προϋπολογισμού. 

Η απόφαση αυτή να δημοσιευθεΐ στην Εφημερίδα της 
κυβερνήσεως. 

Ηράκλειο, 1 Δεκεμβρίου 1993 
Ο Νομάρχης 

ΙΩΑΝΝΗΣ ΠΑΠΑΤΣΑΚΩΝΑΣ 

